CELEX: 62017TN0506
Language: fi
Date: 2017-08-08 00:00:00
Title: Asia T-506/17: Kanne 8.8.2017 – Makhlouf v. neuvosto

16.10.2017   
            
            
               FI
            
            
               Euroopan unionin virallinen lehti
            
            
               C 347/38
            
         Kanne 8.8.2017 – Makhlouf v. neuvosto
   (Asia T-506/17)
   (2017/C 347/49)
   Oikeudenkäyntikieli: ranska
   
      Asianosaiset
   
   
      Kantaja: Rami Makhlouf (Damaskos, Syyria) (edustaja: asianajaja E. Ruchat)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               ottaa kanteen tutkittavaksi ja toteaa sen perustelluksi
            
         
               —
            
            
               kumoaa 29.5.2017 annetun päätöksen (YUTP) 2017/917 ja sitä seuranneet täytäntöönpanotoimet siltä osin kuin ne koskevat kantajaa
            
         
               —
            
            
               velvoittaa Euroopan unionin neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi viiteen kanneperusteeseen.
   
               1)
            
            
               Ensimmäinen kanneperuste, jonka mukaan riidanalaiset toimet loukkaavat kantajan puolustautumisoikeuksia, erityisesti hänen oikeuttaan tehokkaisiin oikeussuojakeinoihin tuomioistuimessa, joka on vahvistettu Euroopan ihmisoikeussopimuksen 6 artiklassa, SEUT 215 artiklassa ja Euroopan unionin perusoikeuskirjan 41 ja 47 artiklassa.
            
         
               2)
            
            
               Toinen kanneperuste, jonka mukaan vastaaja on laiminlyönyt perusteluvelvollisuutensa, koska esitetyt perustelut eivät täytä Euroopan unionin toimielimille Euroopan ihmisoikeussopimuksen 6 artiklassa sekä SEUT 296 artiklassa ja Euroopan unionin perusoikeuskirjan 41 artiklassa asetettuja velvoitteita.
            
         
               3)
            
            
               Kolmas kanneperuste, jonka mukaan neuvosto on tehnyt ilmeisen arviointivirheen siltä osin kuin kyse on kantajan osallisuudesta Syyrian hallinnon rahoittamiseen.
            
         
               4)
            
            
               Neljäs kanneperuste, jonka mukaan riidanalaisilla toimilla rajoitetaan perusteettomasti ja suhteettomasti kantajan perusoikeuksia ja erityisesti omaisuudensuojaa, joka vahvistetaan Euroopan ihmisoikeussopimuksen ensimmäisen lisäpöytäkirjan 1 artiklassa ja Euroopan unionin perusoikeuskirjan 17 artiklassa, maineen kunnioittamista, johon liittyvät Euroopan ihmisoikeussopimuksen 8 artikla ja 10 artiklan 2 kappale, syyttömyysolettamaa, joka vahvistetaan Euroopan ihmisoikeussopimuksen 6 artiklassa ja Euroopan unionin perusoikeuskirjan 48 artiklassa, sekä liikkumisvapautta, joka taataan Euroopan ihmisoikeussopimuksen neljännen pöytäkirjan 2 artiklan 2 kappaleessa.
            
         
               5)
            
            
               Viides kanneperuste, jonka mukaan on rikottu rajoittavien toimenpiteiden (pakotteiden) täytäntöönpanoa ja arviointia varten EU:n yhteisen ulko- ja turvallisuuspolitiikan alalla annettuja suuntaviivoja (neuvoston asiakirja 15114/05, 2.12.2005).